**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ЗАКОНА О СОЦИЈАЛНОЈ КАРТИ**

 Министарство за рад, запошљавање, борачка и социјална питања позива заинтересоване грађане, као и стручну јавност да се упознају са текстом Нацрта закона о социјалној карти и да дају своје коментаре, сугестије и предлоге.

 **Јавна расправа о социјалним картама је од 17.06 до 05.07.**

**Редослед је следећи:**

**Београд 17.06   Мала сала Народне скупштине 10-14 h**

**Нови Сад 21.06   Сала скупштине Града Новог Сада 10-14 h**

**Крагујевац 24.06  Скупштинска сала Крагујевца 10-14 h**

**Нови Пазар  28.06  Свечана сала Културног центра 10-14 h**

**Врање 05.07.  Скупштинска сала града Врања  10-14 h**

 Програм јавне расправе о Нацрту закона, са Нацртом закона и прилозима утврђеним Пословником Владе, објављује се на интернет страници Министарства за рад, запошљавање, борачка и социјална питања и Порталу е-управе.

 Предлози, сугестије, иницијативе и коментари достављају се Министарству за рад, запошљавање, борачка и социјална питања путем електронске поште на e-mail адресу: socijalnа.zastita@minrzs.gov.rs или поштом на адресу Министарство за рад, запошљавање, борачка и социјална питања, Београд, Немањина бр. 22-24, са напоменом: „За јавну расправу о Нацрту закона о социјалној карти ”.

 Саставни део овог јавног позива је Програм јавне расправе и текст Нацрта закона о социјалној карти, са образложењем и прилозима утврђеним Пословником Владе, који је одредио Одбор за јавне службе.